Publication: Magyar Közlöny
Issue: MK-2011-49 (Year: 2011, Number: 49)
Era: contemporary
Section: Hjt.), továbbá a kormánytisztviselõk jogállásáról szóló 2010. évi LVIII. törvény (a továbbiakban: Ktj.) vagyis az ún.
Paragraph Index: 1158

Hjt.), továbbá a kormánytisztviselõk jogállásáról szóló 2010. évi LVIII. törvény (a továbbiakban: Ktj.) vagyis az ún. jogállásitörvények (Ktv., Kjt., Üszt., Hszt., Bjt., Iasz., Hjt., Ktj. és az Mt.) szabályozzák.A Ktv., a Kjt., az Üszt., a Hszt., a Bjt., az Iasz., a Ktj és a Hjt. szabályai értelmében az illetményt a felektõl független, rájuk nézve kötelezõ, ún. bértábla határozza meg. Megállapítható, hogy a különadó személyi hatálya olyan kifizetõkre és munkavállalókra is kiterjed — jellemzõen az Mt. hatálya alá tartozókra —, akik a munkavégzésre irányuló jogviszonyuk megszûnéséhez kapcsolódó juttatás mértékét saját maguk jelentõsen befolyásolhatják. Ezért ebben a körben a különadónak az a funkciója és célja, hogy olyan, a kifizetõt és a munkavállalót is sújtó adóteher mellett váljék csak lehetõvé a törvényhozó által nagy összegûnek tartott kifizetés, amely a mértékénél fogva ennek a kifizetésnek a teljesítését illetõen meggondolásra készteti az állami források felett rendelkezõt. A különadó ebben a részében olyan adó, amelynél nem a bevétel megszerzése a cél. A különadó ebben a részében szabályozási eszköz. Habár a jogtudományban vita van arról, hogy az adó szabályozási eszközként bevethetõ-e, az Alkotmánybíróság eddig elismerte azt, hogy egyes adók nemcsak az állami bevételek növelése eszközeként, hanem szabályozási eszközként is mûködhetnek. Az Alkotmánybíróság több határozatában elemezte az adó jogintézményének rendeltetését. E határozataiban kifejtette: „… az adó elsõdleges rendeltetése, hogy az adófizetés révén a természetes és jogi személyek az Alkotmány 70/I. §-a szerint jövedelmi és vagyoni viszonyaiknak megfelelõen hozzájáruljanak a közterhekhez, azaz megteremtsék a pénzügyi fedezetet az állami szervek fenntartásához, illetõleg – az állami újraelosztás révén – a különbözõ közérdekû feladatok ellátásához. Emellett azonban az adó – bár másodlagosan, de egyáltalán nem elhanyagolhatóan – az állami gazdaságpolitikának is fontos eszköze… E tekintetben a törvényalkotó »alkotmányos mozgástere« rendkívül széles, mint ahogyan arra az Alkotmánybíróság

Source: https://magyarkozlony.hu/hivatalos-lapok/4a404d601b1ba613b5be35afbaa5d56fba32437e/dokumentumok/6ef9036aeda47f7ff49972a0c35d30a3872d64f7/letoltes